CELEX: 32006D0101
Language: lv
Date: 2006-02-06 00:00:00
Title: 2006/101/EK: Komisijas Lēmums ( 2006. gada 6. februāris ), ar ko īsteno mājputnu un savvaļas putnu apsekošanas programmas putnu gripas noteikšanai, kuras izpildāmas dalībvalstīs 2006. gadā  (izziņots ar dokumenta numuru K(2006) 251)

16.2.2006   
            
            
               LV
            
            
               Eiropas Savienības Oficiālais Vēstnesis
            
            
               L 46/40
            
         
      KOMISIJAS LĒMUMS
   
   (2006. gada 6. februāris),
   ar ko īsteno mājputnu un savvaļas putnu apsekošanas programmas putnu gripas noteikšanai, kuras izpildāmas dalībvalstīs 2006. gadā
   (izziņots ar dokumenta numuru K(2006) 251)
   (2006/101/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 20. pantu,
   tā kā:
   
               (1)
            
            
               Lēmums 90/424/EEK paredz Kopienas finanšu ieguldījumu tehniskiem un zinātniskiem pasākumiem, kas nepieciešami Kopienas veterināro tiesību aktu un tās veterinārās izglītības un apmācības pilnveidošanai.
            
         
               (2)
            
            
               Dzīvnieku veselības un labturības zinātniskās komitejas 2000. gada 27. jūnija ziņojumā un Eiropas Pārtikas nekaitīguma iestādes 2005. gada 20. septembra atzinumā par savvaļas putnu sugām ieteikts veikt mājputnu un savvaļas putnu apsekojumus putnu gripas noteikšanai, lai jo īpaši noteiktu, cik izplatīta ir inficēšanās ar putnu gripas vīrusa apakštipiem H5 un H7.
            
         
               (3)
            
            
               Padomes 1992. gada 19. maija Direktīvā 92/40/EEK, ar ko ievieš Kopienas pasākumus putnu gripas kontrolei (2), ir noteikti Kopienas kontroles pasākumi, kas veicami putnu gripas uzliesmojuma gadījumā mājputnu vidū. Tomēr tā neparedz regulārus mājputnu un savvaļas putnu apsekojumus šīs slimības atklāšanai.
            
         
               (4)
            
            
               Ar Komisijas Lēmumiem 2002/649/EK (3), 2004/111/EK (4) un 2005/464/EK (5) paredzēts, ka dalībvalstīm Komisijai jāiesniedz putnu gripas uzraudzības programmas.
            
         
               (5)
            
            
               Komisijas Lēmumos 2002/673/EK (6), 2004/630/EK (7) un 2005/732/EK (8) ir apstiprinātas dalībvalstu iesniegtās mājputnu un savvaļas putnu apsekošanas programmas putnu gripas noteikšanai programmās norādītajos laika posmos.
            
         
               (6)
            
            
               Veicot šos apsekojumus, vairākās dalībvalstīs ir konstatēti dažādi mazpatogēni putnu gripas vīrusa apakštipi H5 un H7. Lai gan pašreiz putnu gripas vīrusu izplatību var uzskatīt par visai nelielu, ir svarīgi turpināt un uzlabot uzraudzību, lai varētu labāk izprast mazpatogēno putnu gripas vīrusu epidemioloģiju un nepieļaut, ka šie vīrusi nepamanīti cirkulē mājputnu vidū. Dalībvalstīs veikto apsekojumu rezultāti ir izrādījušies ļoti noderīgi tādu putnu gripas vīrusu apakštipu uzraudzībā, kas varētu būt ļoti bīstami, ja tie mutācijas rezultātā iegūtu virulentāku formu. Turklāt, ņemot vērā pašreizējo epidemioloģisko situāciju Eiropā, jāpastiprina putnu gripas uzraudzība. Kopienas ieguldījuma kopsumma dalībvalstīm šo pasākumu veikšanai paredzēta, lai nodrošinātu šo pastiprināto uzraudzību.
            
         
               (7)
            
            
               Līdz ar to, lai varētu piešķirt finansiālo atbalstu, dalībvalstīm Komisijā apstiprināšanai jāiesniedz putnu gripas apsekošanas programmas.
            
         
               (8)
            
            
               Kolīdz kļūst zināmi Eiropas Pārtikas nekaitīguma iestādes un Vides ģenerāldirektorāta pašlaik veiktā zinātniskā darba rezultāti, tie jāņem vērā savvaļas putnu uzraudzībā. Šos rezultātus arī izmantos šā lēmuma pārskatīšanai.
            
         
               (9)
            
            
               Visas Kopienā dabā sastopamās savvaļas putnu sugas ir iekļautas aizsardzības režīmā, kas paredzēts ar Padomes 1979. gada 2. aprīļa Direktīvu 79/409/EEK par savvaļas putnu aizsardzību (9), un tādēļ šīs direktīvas prasības stingri jāievēro visos putnu gripas uzraudzības pasākumos.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Līdz 2006. gada 7. februārim dalībvalstis iesniedz Komisijā apstiprināšanai mājputnu un savvaļas putnu apsekošanas programmas putnu gripas noteikšanai.
   2. pants
   Kopienas finansiālais ieguldījums 1. pantā paredzētajiem pasākumiem ir 50 % no dalībvalstu izdevumiem, kopsummā sasniedzot augstākais EUR 2 000 000 visām dalībvalstīm.
   3. pants
   Maksimālās summas pārbaužu izmaksu atlīdzināšanai nepārsniedz:
   
               a)
            
            
               :
            
            
               
                  ELISA tests
            
            
               :
            
            
               EUR 1 par vienu pārbaudi;
            
         
               b)
            
            
               :
            
            
               agara gēla imūndifūzijas tests
            
            
               :
            
            
               EUR 1,2 par vienu pārbaudi;
            
         
               c)
            
            
               :
            
            
               
                  HI tests H5/H7 pārbaudei
            
            
               :
            
            
               EUR 12 par vienu pārbaudi;
            
         
               d)
            
            
               :
            
            
               vīrusa izdalīšanas tests
            
            
               :
            
            
               EUR 30 par vienu pārbaudi;
            
         
               e)
            
            
               :
            
            
               PĶR tests
            
            
               :
            
            
               EUR 15 par vienu pārbaudi.
            
         4. pants
   Šis lēmums ir adresēts dalībvalstīm.
   
      Briselē, 2006. gada 6. februārī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 224, 18.8.1990, 19. lpp. Lēmumā jaunākie grozījumi izdarīti ar Eiropas Parlamenta un Padomes Direktīvu 2003/99/EK (OV L 325, 12.12.2003., 31. lpp.).
   
      (2)  OV L 167, 22.6.1992., 1. lpp. Direktīvā jaunākie grozījumi izdarīti ar 2003. gada Pievienošanās aktu.
   
      (3)  OV L 213, 9.8.2002., 38. lpp.
   
      (4)  OV L 32, 5.2.2004., 20. lpp. Lēmumā grozījumi izdarīti ar Lēmumu 2004/615/EK (OV L 278, 27.8.2004., 59. lpp.).
   
      (5)  OV L 164, 24.6.2005., 52. lpp. Lēmumā grozījumi izdarīti ar Lēmumu 2005/726/EK (OV L 273, 19.10.2005., 21. lpp.).
   
      (6)  OV L 228, 24.8.2002., 27. lpp. Lēmumā grozījumi izdarīti ar Lēmumu 2003/21/EK (OV L 8, 14.1.2003., 37. lpp.).
   
      (7)  OV L 287, 8.9.2004., 7. lpp. Lēmumā jaunākie grozījumi izdarīti ar Lēmumu 2004/679/EK (OV L 310, 7.10.2004., 75. lpp.).
   
      (8)  OV L 274, 20.10.2005., 95. lpp.
   
      (9)  OV L 103, 25.4.1979., 1. lpp. Direktīvā jaunākie grozījumi izdarīti ar Regulu (EK) Nr. 807/2003 (OV L 122, 16.5.2003., 36. lpp.).
   
      PIELIKUMS
      MĀJPUTNU UN SAVVAĻAS PUTNU GRIPAS UZRAUDZĪBAS PROGRAMMAS, KAS VEICAMAS DALĪBVALSTĪS 2006. GADA FEBRUĀRĪ–DECEMBRĪ
      A.   Apsekojumu mērķi, vispārējās prasības un kritēriji
      A.1.   MĒRĶI
      
                  1.
               
               
                  Noteikt, cik izplatīta ir inficēšanās ar putnu gripas vīrusa apakštipiem H5 un H7 dažādu sugu mājputnu vidū, atkārtojot iepriekšējās skrīninga pārbaudes, tikai citā, mērķtiecīgākā veidā.
               
            
                  2.
               
               
                  Turpināt putnu gripas uzraudzību savvaļas putniem, lai varētu īstenot agrīnas brīdināšanas sistēmu attiecībā uz putnu gripas vīrusa celmiem, ko savvaļas putni var ievazāt mājputnu saimēs.
               
            
                  3.
               
               
                  Papildināt zināšanas par dzīvnieku veselības apdraudējumu, ko rada savvaļas dzīvnieku inficētība ar putnu gripu.
               
            
                  4.
               
               
                  Veicināt cilvēku un dzīvnieku gripas uzraudzības tīklu sadarbību un integrēšanu.
               
            A.2.   VISPĀRĒJĀS PRASĪBAS UN KRITĒRIJI
      
                  1.
               
               
                  Paraugus ņem vēlākais līdz 2006. gada 31. decembrim.
                  Mājputniem paraugus ņem laika posmā, kas atbilst katras kategorijas mājputnu audzēšanas cikliem.
               
            
                  2.
               
               
                  Galīgos apsekojumu rezultātus iesniedz vēlākais 2007. gada 31. martā.
               
            
                  3.
               
               
                  Paraugu pārbaudes putnu gripas noteikšanai veic dalībvalstu valsts laboratorijās putnu gripas noteikšanai vai valsts laboratoriju kontrolē esošās citās laboratorijās, ko apstiprinājušas kompetentās iestādes.
               
            
                  4.
               
               
                  Visus rezultātus (gan seroloģiskos, gan virusoloģiskos) nosūta salīdzināšanai uz Kopienas references laboratoriju putnu gripas jomā. Jānodrošina laba informācijas plūsma. Kopienas references laboratorija sniedz tehnisko nodrošinājumu un glabā lielu krājumu ar diagnostiskajiem reaģentiem. Lai nodrošinātu vienveidību, apsekojumā izmantojamos antigēnus valsts laboratorijām piegādā Kopienas references laboratorija.
               
            
                  5.
               
               
                  Visus izdalītos putnu gripas vīrusa paraugus iesniedz Kopienas references laboratorijai saskaņā ar Kopienas tiesību aktiem. H5/H7 apakštipa vīrusu paraugus iesniedz nekavējoties, un tiem veic standarta raksturošanas testus (nukleotīdu secību analīze/IVPI) saskaņā ar Direktīvu 92/40/EEK. Turklāt Kopienas references laboratorija pieprasa, lai no zosveidīgajiem putniem savāktos H5 vai H7 pozitīvos serumus iesūta kā neatpazīstamus (aklā metode), lai varētu izveidot arhīvu, kas veicinātu turpmāku testu izstrādi.
               
            B.   Mājputnu apsekošana putnu gripas noteikšanai
      
                  1.
               
               
                  Visas pozitīvās atradnes retrospektīvi analizē uz vietas, un šīs analīzes rezultātus paziņo Komisijai un Kopienas references laboratorijai.
               
            
                  2.
               
               
                  Kopienas references laboratorija nodrošina īpašus protokolus sūtīšanai kopā ar materiāliem uz Kopienas references laboratoriju un ziņojumu tabulas apsekojumu datu savākšanai. Tabulās norāda laboratorisko pārbaužu metodes. Tabulas izmanto tam, lai rezultātus varētu iesniegt vienā dokumentā.
               
            
                  3.
               
               
                  Asins paraugus seroloģiskiem izmeklējumiem savāc no visu sugu mājputniem, ieskaitot brīvās turēšanas apstākļos audzētos mājputnus, vismaz no pieciem līdz desmit putniem (izņemot pīles, zosis un paipalas) katrā saimniecībā un, ja saimniecībā ir vairāk nekā viena kūts, no dažādajām kūtīm.
               
            
                  4.
               
               
                  Paraugus ņem visā dalībvalsts teritorijā tā, lai tie būtu reprezentatīvi attiecībā uz visu dalībvalsti, ievērojot šo:
                  
                              a)
                           
                           
                              to saimniecību skaitu, kurās jāņem paraugi (izņemot pīles, zosis un tītarus); šo skaitu nosaka tā, lai nodrošinātu vismaz vienas inficētas saimniecības konstatēšanu, ja inficētas ir vismaz 5 % saimniecību, ar 95 % ticamības intervālu; (skat. 1. tabulu) un
                           
                        
                              b)
                           
                           
                              paraugus katrā saimniecībā ņem no tik daudz putniem, lai nodrošinātu 95 % varbūtību, ka tiks konstatēts vismaz viens pozitīvs gadījums, ja seropozitīvo putnu ir 30 % vai vairāk.
                           
                        
            
                  5.
               
               
                  Pamatojoties uz riska novērtējumu un konkrēto situāciju attiecīgajā dalībvalstī, nosakot paraugu ņemšanas metodi, vērā ņem arī šo:
                  
                              a)
                           
                           
                              audzēšanas veidus un raksturīgos riska faktorus: paraugu ņemšanā izvēlas brīvās turēšanas apstākļos audzētos, brīvā dabā turētos un piemājas putnus. Vērā ņem arī citus faktorus, piemēram, dažāda vecuma grupas, dzirdināšanu ar virszemes ūdeni, relatīvi ilgāku mūžu, faktu, ka saimniecībā ir vairāk nekā viena suga, vai citus faktorus;
                           
                        
                              b)
                           
                           
                              To, cik tītaru, pīļu un zosu saimniecības jāpārbauda, ņemot paraugu, nosaka tā, lai nodrošinātu, ka tiek konstatēta vismaz viena inficēta saimniecība, ja inficētās saimniecības ir vismaz 5 %, ar 99 % ticamības intervālu (skat. 2. tabulu);
                           
                        
                              c)
                           
                           
                              Ja dalībvalstī ir ievērojams skaits saimniecību, kurās audzē medījamos putnus, skrējējputnus un paipalas, tad tās jāiekļauj programmā. Attiecībā uz paipalām paraugus ņem tikai no pieaugušiem (vai dējošiem) vaislas putniem;
                           
                        
                              d)
                           
                           
                              Paraugu ņemšanas laika posmam jāsakrīt ar audzēšanas sezonu. Tomēr attiecīgā gadījumā paraugu ņemšanu vietējā līmenī var pieskaņot citiem laika posmiem, kad citu mājputnu klātbūtne saimniecībā varētu radīt lielāku slimības ievazāšanas risku;
                           
                        
                              e)
                           
                           
                              Dalībvalstis, kurām jāņem paraugi Āzijas putnu mēra noteikšanai, lai tās varētu saglabāt tādu valstu statusu, kurās netiek veikta vakcinācija pret Āzijas putnu mēri (Komisijas Lēmums 94/327/EK (1), var izmantot šos paraugus no vaislas putniem H5/H7 antivielu uzraudzībai.
                           
                        
            1. tabula.
      To saimniecību skaits, kurās no katras kategorijas mājputniem (izņemot tītaru, pīļu un zosu saimniecības) jāņem paraugi
      
                  Saimniecību skaits vienai mājputnu kategorijai katrā dalībvalstī
               
               
                  To saimniecību skaits, kurās jāņem paraugi
               
            
                  Līdz 34
               
               
                  Visas
               
            
                  35–50
               
               
                  35
               
            
                  51–80
               
               
                  42
               
            
                  81–250
               
               
                  53
               
            
                  > 250
               
               
                  60
               
            
         
      2. tabula.
      Tītaru, pīļu un zosu saimniecību skaits, kurās jāņem paraugi
      
                  Saimniecību skaits katrā dalībvalstī
               
               
                  To saimniecību skaits, kurās jāņem paraugi
               
            
                  Līdz 46
               
               
                  Visas
               
            
                  47–60
               
               
                  47
               
            
                  61–100
               
               
                  59
               
            
                  101–350
               
               
                  80
               
            
                  > 350
               
               
                  90
               
            C.   Īpašas prasības par to, kā nosakāma pīļu, zosu un paipalu inficēšanās ar putnu gripas H5/H7 apakštipiem
      
                  1.
               
               
                  Asins paraugus seroloģiskai izmeklēšanai pirmām kārtām ņem no putniem, kurus tur brīvos apstākļos.
               
            
                  2.
               
               
                  No katras izvēlētās saimniecības ņem 40–50 asins paraugus seroloģiskai izmeklēšanai.
               
            D.   Savvaļas putnu apsekošana putnu gripas noteikšanai
      D.1.   APSEKOJUMA KONCEPCIJA UN REALIZĒŠANA
      
                  1.
               
               
                  Būs vajadzīgi sakari ar putnu aizsardzības/vērošanas struktūrām un gredzenošanas stacijām. Paraugus attiecīgos gadījumos ņem šo struktūru un staciju personāla pārraudzībā vai mednieki.
               
            
                  2.
               
               
                  Dzīvu vai nomedītu putnu aktīvā uzraudzībā jāņem vērā šis:
                  
                              a)
                           
                           
                              savvaļas putnu sugu populācija, kam ir augstāks risks, pamatojoties uz
                              
                                          i)
                                       
                                       
                                          izcelsmi un migrācijas ceļiem,
                                       
                                    
                                          ii)
                                       
                                       
                                          savvaļas putnu skaitu Kopienā un
                                       
                                    
                                          iii)
                                       
                                       
                                          iespēju nonākt saskarē ar mājputniem;
                                       
                                    
                        
                              b)
                           
                           
                              apdraudēto vietu noteikšana, pamatojoties uz
                              
                                          i)
                                       
                                       
                                          vietām, kurās kopā pulcējas liels skaits dažādu sugu migrējošo putnu, un jo īpaši F daļā uzskaitītās sugas,
                                       
                                    
                                          ii)
                                       
                                       
                                          nelielu attālumu līdz mājputnu fermām un
                                       
                                    
                                          iii)
                                       
                                       
                                          atrašanos migrācijas ceļos.
                                       
                                    
                        Ņemot paraugus, vērā jāņem migrācijas modeļu sezonalitāte, kas dažādās dalībvalstīs var atšķirties, un F pielikumā uzskaitītās putnu sugas.
               
            
                  3.
               
               
                  Mirušu putnu pasīvajā uzraudzībā uzmanību galvenokārt pievērš virsnormas mirstībai vai lieliem slimību uzliesmojumiem, ko konstatē:
                  
                              a)
                           
                           
                              F daļā uzskaitītajām savvaļas putnu sugām un citiem savvaļas putniem, kas ikdienā ar tiem saskaras, un
                           
                        
                              b)
                           
                           
                              vietās, kas minētas 2. punkta b) apakšpunkta i) daļā.
                           
                        Vēl viens faktors, kas jāapsver, ir vairāku sugu putnu mirstība vienā un tajā pašā vietā.
               
            D.2.   PARAUGU ŅEMŠANAS PROCEDŪRAS
      
                  1.
               
               
                  Paņem kloākas nokasījumus virusoloģiskai izmeklēšanai. Papildus “pirmā gada” putniem rudenī vislielākais izdošanās procents ir attiecībā uz saimnieksugām ar lielu uzņēmīgumu un pastiprinātu saskari ar mājputniem (piemēram, meža pīles).
               
            
                  2.
               
               
                  Papildus kloākas nokasījumiem vai svaigiem izkārnījumiem, vīrusa izdalīšanai un molekulārai noteikšanai (PĶR) savāc arī audus (proti, smadzeņu, sirds, plaušu, nieru un zarnu paraugus) no savvaļas putniem, kas atrasti miruši vai nošauti. Molekulārās pārbaudes veic tikai tajās laboratorijās, kas spēj garantēt kvalitāti un kurās izmanto Kopienas references laboratorijas atzītas metodes putnu gripas noteikšanai.
               
            
                  3.
               
               
                  Ņem paraugus no savvaļā dzīvojošiem dzīviem dažādu sugu putniem. Galvenās mērķa grupas ir zosveidīgie (ūdensputni) un tārtiņveidīgie (bridējputni).
               
            
                  4.
               
               
                  No slazdos noķertiem, nomedītiem un tikko mirušiem savvaļas putniem paņem fekāliju uztriepes vai uzmanīgi savāc svaigas fekālijas.
               
            
                  5.
               
               
                  Var pieļaut līdz pat piecu vienas sugas paraugu apvienošanu, ja tie savākti vienā un tajā pašā vietā un laikā. Apvienojot paraugus, jānodrošina, ka pozitīvas atradnes gadījumā paraugus var atkal pārbaudīt katru atsevišķi.
               
            
                  6.
               
               
                  Paraugi ir jāglabā un jātransportē īpaši uzmanīgi. Ja netiek garantēta parauga strauja pārvešana uz laboratoriju 48 stundās (transporta vidē 4 °C), tad paraugus glabā un pēc tam pārved sausajā ledū mīnus 70 grādos pēc Celsija (temperatūras no 4 °C līdz – 70 °C ir ieteicamas tikai tad, ja paraugus uzglabā īsu laiku, bet no tām cik vien iespējams jāizvairās).
               
            E.   Laboratoriskā pārbaude
      
                  1.
               
               
                  Laboratoriskās pārbaudes veic saskaņā ar diagnostikas procedūrām putnu gripas apstiprināšanai un diferenciāldiagnozes noteikšanai, kā norādīts Direktīvas 92/40/EEK III pielikumā (ieskaitot pīļu un zosu serumu izmeklējumus, veicot hemaglutinācijas kavēšanas reakciju (HI tests)).
               
            
                  2.
               
               
                  Tomēr, ja ir paredzēts veikt laboratoriskās pārbaudes, kas nav nedz noteiktas Direktīvā 92/40/EEK, nedz aprakstītas SEB “Sauszemes dzīvnieku rokasgrāmatā”, dalībvalstis nosūta Kopienas references laboratorijai vajadzīgos apstiprinošos datus, vienlaikus Komisijai apstiprināšanai iesniedzot savu programmu.
               
            
                  3.
               
               
                  Visas pozitīvās seroloģisko izmeklējumu atradnes apstiprina valsts laboratorijās putnu gripas jomā, veicot hemaglutinācijas kavēšanas reakciju ar izraudzītiem celmiem, kas saņemti no Kopienas references laboratorijas putnu gripas jomā.
                  H5 
                  
                              a)
                           
                           
                              Pirmreizējais tests, izmantojot Ostrich/Denmark/72420/96 (H5N2).
                           
                        
                              b)
                           
                           
                              Visu pozitīvo paraugu pārbaude ar Duck/Denmark/64650/03 (H5N7), lai izslēgtu krusteniski reaģējošo antivielu N2.
                           
                        H7 
                  
                              a)
                           
                           
                              Pirmreizējais tests, izmantojot Turkey/England/647/77 (H7N7).
                           
                        
                              b)
                           
                           
                              Visu pozitīvo paraugu pārbaude ar African Starling/983/79 (H7N1), lai izslēgtu krusteniski reaģējošo antivielu N7.
                           
                        
            
                  4.
               
               
                  Visus paraugus, kas savākti savvaļas putnu apsekojumā, lai noteiktu putnu gripu (D nodaļa), cik vien drīz iespējams pārbauda ar PĶR uz H5, bet divu nedēļu laikā un pozitīvas atradnes gadījumā jāveic šķelšanās vietas analīze, lai noteiktu, vai tā ir ļoti patogēna vai mazpatogēna putnu gripa.
               
            
                  5.
               
               
                  Savvaļas putniem neveic putnu gripas seroloģisko uzraudzību.
               
            
                  6.
               
               
                  Dalībvalstis ik pēc diviem mēnešiem ziņo Komisijai par mājputnu un savvaļas putnu uzraudzībā konstatētajiem pozitīvajiem gadījumiem. Tas neierobežo dalībvalstu pienākumu, kas paredzēts attiecīgajos Kopienas tiesību aktos, proti, par ļoti patogēnas putnu gripas gadījumiem, vienalga kādam saimniekorganismam, nekavējoties ziņot Komisijai.
               
            F.   Pagaidu saraksts ar savvaļas putnu sugām, kam ir palielināts risks saslimt ar putnu gripu (2)
      
      
                  Nosaukums latīņu valodā
               
               
                  Nosaukums latviešu valodā
               
            
                  
                              1.
                           
                           
                              Anser albifrons
                           
                        
               
                  baltpieres zoss
               
            
                  
                              2.
                           
                           
                              Anser fabalis
                           
                        
               
                  sējas zoss
               
            
                  
                              3.
                           
                           
                              Anas platyrhynchos
                           
                        
               
                  meža pīle
               
            
                  
                              4.
                           
                           
                              Anas strepera
                           
                        
               
                  pelēkā pīle
               
            
                  
                              5.
                           
                           
                              Anas acuta
                           
                        
               
                  garkaklis
               
            
                  
                              6.
                           
                           
                              Anas clypeata
                           
                        
               
                  platknābis
               
            
                  
                              7.
                           
                           
                              Anas penelope
                           
                        
               
                  baltvēderis
               
            
                  
                              8.
                           
                           
                              Anas crecca
                           
                        
               
                  krīklis
               
            
                  
                              9.
                           
                           
                              Anas querquedula
                           
                        
               
                  prīkšķe
               
            
                  
                              10.
                           
                           
                              Aythya ferina
                           
                        
               
                  brūnkaklis
               
            
                  
                              11.
                           
                           
                              Aythya fuligula
                           
                        
               
                  cekulpīle
               
            
                  
                              12.
                           
                           
                              Vanellus vanellus
                           
                        
               
                  ķīvīte
               
            
                  
                              13.
                           
                           
                              Philomachus pugnax
                           
                        
               
                  gugatnis
               
            
                  
                              14.
                           
                           
                              Larus ridibundus
                           
                        
               
                  lielais ķīris
               
            
                  
                              15.
                           
                           
                              Larus canus
                           
                        
               
                  kajaks
               
            
         (1)  OV L 146, 11.6.1994., 17. lpp.
      
      
         (2)  Šis uzskaitījums nav izsmeļošs. Sarakstā ir iekļautas migrējošās sugas, kas var radīt paaugstinātu risku putnu gripas ieviešanai Kopienā. Saraksts tiks nepārtraukti atjaunināts atbilstoši zinātnisko pētījumu rezultātiem, kad tie būs zināmi.